K O R R A L D U S

Haapsalu								19. november 2025 nr 1004

Detailplaneeringu kehtestamine
(Lao tn 1 ja Kiltsi tee 2b, Haapsalu linn)

Haapsalu Linnavolikogu algatas 30.03.2008 otsusega nr 218 „Detailplaneeringu algatamine (Kiltsi tee, Ungru tee ja maaüksuse „Paralepa rand ja puhkeala“ vaheline ala)“ detailplaneeringu (edaspidi detailplaneering). Haapsalu Linnavolikogu 30.03.2008 otsusega nr 218 jäeti planeeritaval alal algatamata keskkonnamõju strateegiline hindamine.

Detailplaneeringu algatas 17 aastat tagasi Haapsalu Linnavolikogu Finantsvahenduse OÜ ja Igor Lopatkini avalduse alusel, tegu oli tolleaegset üldplaneeringut muutva detailplaneeringuga. Tänasel hetkel on detailplaneering kooskõlas Haapsalu linna üldplaneering 2030+ ning vastavalt planeerimisseaduse § 139 lg 1 kehtestab detailplaneeringu kohaliku omavalitsuse üksus ehk Haapsalu Linnavalitsus.

Planeeringuala suurus on ligikaudu 3,42 ha. Planeeringuala hõlmab eraomandis olevat Lao tn 1 kinnistut (katastritunnusega 18301:016:0029), mille sihtotstarve on 100% tootmismaa ning pindala on 8440 m²; eraomandis olevat Lao tn 3 kinnistut (katastritunnusega 18301:016:0015), mille sihtotstarve on 100% tootmismaa ning pindala on 1607 m2; munitsipaalomandis olevat Lao tn 5 kinnistut (katastritunnusega 18301:001:0238), mille sihtotstarve on 100% üldkasutatav maa ning pindala on 5931 m2; munitsipaalomandis olevat Lao tänav kinnistut (katastritunnusega 18301:016:0095), mille sihtotstarve on 100% transpordimaa ning pindala on 4265 m2; eraomandis olevat Kiltsi tee 2b kinnistut (katastritunnusega 18301:017:0013), mille sihtotstarve on 100% tootmismaa ning pindala on 13 975 m2. Lao tn 1 ja Lao tn 3 kinnistud on hoonestatud, Lao tn 5 kinnistu on hoonestamata ning Kiltsi tee 2b kinnistul asub Maa- ja Ruumiameti kaardirakenduse põhjal alajaam. Käesoleval alal puudub varasemalt kehtestatud detailplaneering.

Detailplaneeringu eesmärk on kinnistute senine tootmismaa sihtotstarve muuta ärimaa, üldkasutatava maa ja transpordimaa sihtotstarbega kruntideks. Planeeringualale soovitakse rajada kuni nelja korruselisi ärihooneid – kauplus, stock-office tüüpi hoone, töökoda vms.

Planeeritavale krundile määratakse ehitusõigus, arhitektuursed tingimused hoonete püstitamiseks, krundi teenindamiseks vajalike tehnovõrkude põhimõttelised asukohad, lahendatakse haljastuse- ja heakorrapõhimõtted ning liiklus- ja parkimiskorralduse määramine.

Haapsalu linna üldplaneeringu kohaselt asub planeeringuala segafunktsiooniga maa-alal, kus on lubatud elamud, majutus-, toitlustus-, büroo-, kaubandus-, teenindus, spaahotelli vms, spordi-, meelelahutus- ja ühiskondlikud hooned ning neid teenindavad rajatised, puhkealad ning teed ja väljakud. Lao tn 1 ja Kiltsi tee 2b detailplaneering vastab Haapsalu Linnavolikogu poolt 27.09.2024 otsusega nr 162 kehtestatud Haapsalu linna üldplaneeringule.

Haapsalu Linnavalitsus toetab detailplaneeringu taotleja soovi muuta kinnistute sihtotstarvet ning rajada planeeringualale ärihooned. Detailplaneeringu algataja, koostamise korraldaja ja kehtestaja on Haapsalu Linnavalitsus.

Käesoleva detailplaneeringu kehtestamisega ei kavandata tegevust, mis oleks olulise keskkonnamõjuga keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lg 1 p 3 mõistes ning mis kohustab koostama keskkonnamõju strateegilist (edaspidi KSH) hindamist. Detailplaneeringus planeeritav tegevus ei sisalda KeHJS § 6 lg 2 toodud tegevusvaldkonda (taristu ehitamine või kasutamine), mille puhul tuleb kaaluda keskkonnamõju strateegilise hindamise vajadust.

Enne detailplaneeringu vastuvõtmist sõlmis Haapsalu Linnavalitsus arendajaga notariaalse halduslepingu PlanS § 131 lõikes 1 nimetatud detailplaneeringukohaste ja planeeringulahenduse elluviimiseks otseselt vajalike ning sellega funktsionaalselt seotud rajatiste väljaehitamiseks.

Detailplaneering on kooskõlastatud Muinsuskaitseameti, Terviseameti, Keskkonnaameti, Päästeameti ja AS Eesti Raudteega. Planeeringu koostamisse on kaasatud Telia Eesti AS, Imatra Elekter AS ja Haapsalu Veevärk AS.

Detailplaneering võeti vastu Haapsalu Linnavalitsuse 08.10.2025 korraldusega nr 892 „Detailplaneeringu vastuvõtmine ja avalikule väljapanekule suunamine (Lao tn 1 ja Kiltsi tee 2b, Haapsalu linn)“. Detailplaneeringu eesmärki ning põhilahendust ei ole peale detailplaneeringu vastuvõtmist muudetud.

Detailplaneeringu avalik väljapanek toimus 13.10.2025 – 26.10.2025 (k.a). Detailplaneeringu avaliku väljapaneku kestel esitati üks arvamus, mis edastati planeerijale. Arvamuse sisus toodi välja, et uus tankla kavandatakse olemasoleva ohutsooni, puudub kumulatiivne riskianalüüs, tõuseb liikluskoormus ja nähtavus väheneb ning et detailplaneering ei sobi ruumiliselt linna, millega rikutakse linna arengueesmärke, lisaks tehti ettepanek lisada planeeringu seletuskirja klausel, et olemasoleva tankla tegevust ei tohi uue arenduse tulemusel piirata ega muuta. Arvamuse esitajale vastati, et detailplaneering on Päästeametiga kooskõlastatud ning detailplaneeringu seletuskirjas on riskianalüüsi käsitletud. Detailplaneeringu seletuskirja lisati lause „Planeeringu kehtestamisel ja realiseerumisel ei ole lubatud riivata ümberkaudsete naabrite tegevusi ja huve“.

Lao tn 1 ja Kiltsi tee 2b detailplaneeringu koostamisest huvitatud isik on Jaama Arenduse OÜ  (kontaktisik Kristo Priimägi, kristo.priimagi@gmail.com) ja koostaja Optimal Projekt OÜ (kontaktisik Arno Anton, arno@opt.ee).

Juhindudes planeerimisseaduse § 139, kohaliku omavalitsuse korralduse seaduse § 6 lg 1, § 6 lg 3 p 1 ja 2, § 30 lg 1 p 3 ning Haapsalu Linnavolikogu 28.05.2021 otsusest nr 250 „Volituste andmine“, Haapsalu Linnavalitsus 

k o r r a l d a b:

1.	Kehtestada Haapsalu linnas, Lao tn 1 ja Kiltsi tee 2b kinnistute detailplaneering (lisatud). 

2.	Haapsalu Linnavalitsusel esitada kehtestatud detailplaneeringu projekt Päästeametile ning Maa- ja Ruumiametile.

3.	Linnavalitsuse maa- ja planeerimisosakonnal avaldada peale otsuse jõustumist teade detailplaneeringu kehtestamise kohta linna kodulehel, ajalehes Lääne Elu ja Ametlikes Teadaannetes.

4.	Korraldus jõustub teatavakstegemisest.

5.	Korraldust on võimalik vaidlustada 30 päeva jooksul teatavaks tegemisest, esitades kaebuse halduskohtule või vaide Haapsalu Linnavolikogule haldusmenetluse seaduses sätestatud korras.

/allkirjastatud digitaalselt/
									/allkirjastatud digitaalselt/
Urmas Sukles								
Linnapea								Erko Kalev
									Linnasekretär